CELEX: 31992R1039
Language: el
Date: 1992-04-27 00:00:00
Title: Κανονισμός (ΕΟΚ) αριθ. 1039/92 της Επιτροπής της 27ης Απριλίου 1992 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Avis juridique important

|

31992R1039

Κανονισμός (ΕΟΚ) αριθ. 1039/92 της Επιτροπής της 27ης Απριλίου 1992 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 110 της 28/04/1992 σ. 0042 - 0043

ΚΑΝΟΝΙΣΜΟΣ (ΕΟΚ) αριθ. 1039/92 ΤΗΣ ΕΠΙΤΡΟΠΗΣ  της 27ης Απριλίου 1992  για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιοΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 17,  Εκτιμώντας:  ότι ο κανονισμός (ΕΟΚ) αριθ. 964/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3411/91 (4), κατέταξε ορισμένα προσωρινά διατηρημένα μανιτάρια του είδους Agaricus στον κωδικό ΣΟ 2003 10 10, δεδομένου ότι έχουν υποστεί  πλήρη έψηση- ότι τα μανιτάρια αυτά, που χρησιμεύουν ως πρώτη ύλη στην κονσερβοποιία, έχουν μεγάλη οικονομική σημασία- ότι πρέπει, κατά συνέπεια, να δημιουργηθούν ειδικές διακρίσεις για το σκοπό αυτό- ότι είναι δυνατόν συγχρόνως να καταργηθεί η  συμπληρωματική σημείωση 2 του κεφαλαίου 20 της συνδυασμένης ονοματολογίας που ορίζει τα καλλιεργούμενα μανιτάρια-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με Βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συνδυασμένη ονοματολογία που περιέχεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου (5), τροποποιείται ως εξής:  1. Η συμπληρωματική σημείωση 2 του κεφαλαίου 20 καταργείται. Οι συμπληρωματικές σημειώσεις 3 έως 7 καθίστανται αντιστοίχως συμπληρωματικές σημειώσεις 2 έως 6.  2. Οι θέσεις 0711 και 2003 της συνδυασμένης ονοματολογίας τροποποιούνται σύμφωνα με το παράρτημα του παρόντος κανονισμού.  Οι τροποποιήσεις των διακρίσεων της συνδυασμένης ονοματολογίας που προβλέπονται από τον παρόντα κανονισμό εφαρμόζονται ως υποδιαιρέσεις του ολοκληρωμένου δασμολογίου των Ευρωπαϊκών Κοινοτήτων (Taric) μέχρι την εισαγωγή τους στη συνδυασμένη ονοματολογία  υπό τους όρους που καθορίζονται στο άρθρο 12 του κανονισμού (ΕΟΚ) αριθ. 2658/87.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 175 της 4. 7. 1991, σ. 1. (3) ΕΕ αριθ. L 100 της 20. 4. 1991, σ. 14. (4) ΕΕ αριθ. L 321 της 23. 11. 1991, σ. 23. (5) ΕΕ αριθ. L 256 της 7. 9. 1987, σ. 1.    ΠΑΡΑΡΤΗΜΑ         Κωδικός ΣΟ  Περιγραφή εμπορευμάτων  Δασμοί   Συμπληρωματική μονάδα    Αυτόνομοι (%) ή εισφορές (AGR)  Συμβατικοί (%)         1  2  3  4  5        0711  Λαχανικά διατηρημένα προσωρινά (π.χ. με διοξείδιο του θείου ή σε άλμη, θειωμένο νερό ή  νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται:     0711 10 00      έως  Αμετάβλητα:     0711 90 30             Μανιτάρια:     0711  90 40 (1)          Του είδους Agorlcus spp.:  12  -  -  0711 90 60 (2)          Άλλα  12  -  -  0711 90 70       Αμετάβλητα     0711 90 90      2003  Μανιτάρια και τρούφες πρασκευασμένα ή διατηρημένα αλλιώς παρά με ξύδι ή οξικό οξύ:     2003 10     Μανιτάρια:     2003 10 20 (4)      Του είδους Agorlcus spp.:            προσωρινά διατηρημένα, που έχουν υποστεί πλήρη έψηση  23 (3)  -  -  2003 10 30 (5)        Άλλα  23 (3)  -  -  2003 10 80 (6)      Άλλα  23  -  -  2003 20 00  Αμετάβλητα           (1) Κωδικός Taric για το 1992: 0711 90 50 * 20.  (2) Κωδικός Taric για το 1992: 0711 90 50 * 82 και * 89.  (3) Εκτός από το δασμό, κάτω από ορισμένες προϋποθέσεις προβλέπεται η εφαρμογή ενός συμπληρωματικού ποσού.  (4) Κωδικός Taric για το 1992: 2003 10 10 * 31 και * 81.  (5) Κωδικός Taric για το 1992: 2003 10 10 * 39 και * 89.  (6) Κωδικός Taric για το 1992: 2003 10 10 * 90 και 2003 10 90 00.